**TEKSTIILITRÜKI TEHNIKAD**

**Toimumisaeg:**  2.11.2019 - 16.11.2019

Kursus toimub kolmel järjestikusel laupäeval kell 10.30-15.30 Kõrgem Kunstikool Pallase tekstiiliosakonna hästivarustatud trükiklassis ja värviköögis.

**Maht:** 18 akadeemilist juhendatavat tundi.

**Kursuse juhendaja:** Maarja Tamjärv (Pallase tekstiiliosakonna õppejõud)

**Grupi suurus:** 8 osalejat

**Hind:** 180 eurot (kursuse tasu sisaldab kõiki kursusel kasutatavaid materjale, tekstiilitrüki õppematerjale ja kohvipause).

**Sihtgrupp:** huvilised, kes soovivad laiendada oma käsitööalaseid teadmisi ja proovida erinevaid tekstiilitrüki tehnikaid. Kursus ei eelda varasemat kokkupuudet tekstiilitrükiga.

**Tutvustus:**

Kursuse käigus omandatakse teadmised põhilistest tekstiilitrüki tehnikatest ning õpitakse neid omavahel kombineerima. Katsetada saab erinevat tüüpi trükivärve ning kangaid ning suur osa kursusest põhinebki praktilisel tööl. Kõik vajalikud trükipastad, töövahendid ning suur valik kangaid on kohapeal olemas! Kursuse lõpus täiendatakse üht rõivaeset trükiga enda valitud tehnikas.

Kursusel saab hea ülevaate tekstiilitrükiga tegelemiseks vajalikest vahenditest ja materjalidest ning nende hankimisest. Lühidalt tutvustatakse ka siidiraami valmistamise põhimõtteid.

**Kursuse teemad:**

* Pakutrükk
* Lametrükk
* Stencil-trükk
* Siiditrükk pigmentvärvidega
* Iiristrükk
* Erinevate trükivahenditega trükkimine: pärlmuttervärv, fooliumtrükk, samettrükk, paisuva värviga trükk
* Siirdetrükk
* Söövitustrükk
* Mitmevärvilise kujutise trükkimine
* Segatehnika
* Trükivärvide segamine
* Värvi kinnitamine
* Trükitud kangaste hooldamine

**Õpiväljundid:**

Kursuse läbinu:

* oskab trükkimisel ja trükikangaste hooldamisel arvestada materjali ja tehnika eripära;
* tunneb põhilisi trükitehnikaid;
* mõistab siiditrüki tööpõhimõtet;
* oskab kasutada erinevaid trükivärve;
* valmistab tekstiilitrüki tehnikas vähemalt ühe tarbeeseme.

**Õppevorm:** teoreetiline sissejuhatus, praktiline juhendamine, individuaalne juhendamine ja iseseisev töö (materjalide valimine, tööproovide viimistlemine)

**Nõuded tunnistuse väljastamiseks:** aktiivne osalemine

**Õppekavarühm:** (0214) käsitöö